Kerantung (telefilem)

Kerantung merupakan sebuah telefilem Ramadhan 2018  arahan Heykal Hanifah  yang ditayangkan di TV1 dalam Slot Panggung Seri.

Sinopsis
Selepas kematian Bilal Haji Badli, timbul fitnah hingga menyebabkan anak-anaknya telah dicemuh, hingga menimbulkan pecah belah masyarakat di situ. Masjid juga menjadi suram selepas peristiwa itu.

Haji Badri menjadi bilal masjid akan mengetuk kerantung apabila masuknya waktu solat. Suatu hari menjelang Maghrib, Haji Badri rebah dan meninggal dunia selepas mengetuk kerantung. Situasi ini menggemparkan semua terutama keluarga dan orang kampung.

Selepas kejadian tersebut, Umar anak arwah Haji Badri meminta izin daripada imam untuk membawa kerantung ke bandar di mana beliau tinggal untuk digunakan di sana. Sementara itu Usman pula dilantik sebagai bilal sementara bagi meneruskan legasi arwah ayahnya.

Bulan Ramadan tiba dan Umar pulang menziarahi ibunya yang tinggal bersama Usman di kampung. Beliau hairan melihat jemaah terlalu kurang di masjid tersebut yang jauh berbeza berbanding seperti Ramadan sebelumnya.

Pelbagai perkara berlegar diingatannya ketika ini. Dia nekad mahu mengubah keadaan itu dan pada masa sama mengajak orang kampung kembali mengimarahkan masjid seerti sebelum ini ketika arwah ayahnya menjadi imam.

Situasi ini berlaku disebabkan Kahar memfitnah arwah Haji Badri serta imam bahawa wang derma masjid telah diselewengkan oleh mereka. Sebenarnya Kahar berdendam kisah lama dan cemburu apabila Haji Badri dilantik menjadi bilal serta menjadi lebih berpengaruh berbanding dirinya.

Kahar terlibat dengan kemalangan di mana Umar dan Usman membantu dengan mendermakan darah mereka pada Kahar. Akhirnya Kahar insaf dan pada malam Ramadan yang terakhir, beliau ke masjid untuk mengetuk kerantung baru yang dibuat oleh Yusuf. Namun masih adakah peluang untuknya berbuat demikian?

Pelakon
 Zahiril Adzim sebagai Umar
 Alif Hadi sebagai Usman 
 Fauziah Nawi sebagai Musalmah
 Faezah Elai sebagai Sufiah
 Ahmad Tarmimi Siregar sebagai Kahar
 Dian P. Ramlee sebagai Sanah
 Mior Hashim Manap sebagai Badli
 Bohari Ibrahim sebagai Yusof
 Asry Azizan sebagai Hamid